କେନ୍ଦ୍ରାପଡ଼ା, ମାର୍ଚ୍ଚ ୧୩ (ଲୋକାଲ ୱାୟାର): ବିରୂପା ନଦୀରେ ଘାଇ ହେବାରୁ କେନ୍ଦ୍ରାପଡା ଜିଲ୍ଲା ଡେରାବିଶି ବ୍ଲକ ଅନ୍ତର୍ଗତ ବେନିପୁର ହାଇସ୍କୁଲ ବ୍ୟାପକ କ୍ଷତିଗ୍ରସ୍ତ ହୋଇଥିଲା ।
ଏହା ମଧ୍ୟରେ ସାତ ମାସ ବିତି ସାରିଥିଲେ ମଧ୍ୟ ସ୍କୁଲ ମରାମତି ହୋଇନାହିଁ । ସ୍କୁଲ ପରିସରରେ ଏବେ ବି କୁଢ କୁଢ ଅଳିଆ, ଭଙ୍ଗା ଚେୟାର ଟେବଲ ଗଦା ହୋଇ ରହିଛି ।
ପିଲାମାନେ ପଢୁଥିବା ବେଞ୍ଚ, ଡେସ୍କ ଭାଙ୍ଗି ଯାଇଥିବାରୁ ସେମାନେ ଚଟାଣରେ ବସି ପଢିବାକୁ ବାଧ୍ୟ ହେଉଛନ୍ତି । ବନ୍ୟାରେ ସ୍କୁଲର ଚେୟାର, ଟେବଲ, ଡେସ୍କ, କମ୍ପୁ୍ୟଟର ଓ ଅନ୍ୟାନ୍ୟ ଆସବାବପତ୍ର ଭାସି ଯାଇଥିଲା ।
ସ୍କୁଲ ପାଚେରୀର କିଛି ଅଂଶ ଭୁଶୁଡି ପଡ଼ିଥିଲା । ଫନି ବାତ୍ୟାରେ ସ୍କୁଲର ଚାରି ବଖରା କୋଠରୀର ଆଜବେଷ୍ଟସ ଉଡ଼ି ଯାଇଥିଲା । ଏବେ ଦୁଇଟି ପକ୍କା ଘରେ ପିଲାଙ୍କୁ ପଢ଼ାଯାଉଛି ।
ବନ୍ୟାର ମାସକ ମଧ୍ୟରେ ନଷ୍ଟ ହୋଇଥିବା ସାମଗ୍ରୀଗୁଡିକର ତାଲିକା କର୍ତ୍ତୃପକ୍ଷଙ୍କୁ ପ୍ରଦାନ କରାଯାଇଥିଲା । ହେଲେ କର୍ତୃପକ୍ଷ ଏଯାଏଁ ଟଙ୍କାଟିଏ ବି ଅନୁଦାନ ଦେଇନାହାନ୍ତି ବୋଲି ପ୍ରଧାନଶିକ୍ଷକ ପ୍ରିୟରଞ୍ଜନ ସାହୁ କହିଛନ୍ତି ।
ଚଟାଣରେ ବସି ପଢ଼ିବାରେ ଅସୁବିଧା ହେଉଛି ବୋଲି କହିଛନ୍ତି ନବମ ଶ୍ରେଣୀର ଜଣେ ଛାତ୍ର । ସାତ ମାସ ପରେ ବି ସ୍କୁଲ ମରାମତି ପ୍ରତି କର୍ତ୍ତୃପକ୍ଷ ଦୃଷ୍ଟି ନଦେବା ଦୁର୍ଭାଗ୍ୟଜନକ ।
କେତେକ ରାଜ୍ୟରେ ସ୍କୁଲଗୁଡିକରେ ଆଜବେଷ୍ଟସ ବ୍ୟବହାର ନିଷିଦ୍ଧ ହୋଇଥିବାରୁ କର୍ତ୍ତୃପକ୍ଷ ପିଲାଙ୍କ ସୁରକ୍ଷା ପାଇଁ କଂକ୍ରିଟ ଛାତ କରିବା ଉଚିତ ବୋଲି ବେନିପୁରର ଅବସରପ୍ରାପ୍ତ ଇଞ୍ଜିନିୟର ବିଶ୍ୱନାଥ ବେହେରା କହିଛନ୍ତି ।
ଏ ସଂକ୍ରାନ୍ତରେ କେନ୍ଦ୍ରାପଡ଼ା ଜିଲ୍ଲା ଶିକ୍ଷା ଅଧିକାରୀ ସଞ୍ଜୀବ କୁମାର ସିଂହଙ୍କୁ ଯୋଗାଯୋଗ କରିବାରେ ସେ କହିଛନ୍ତି ୧୫୨ଟି ବନ୍ୟା ପ୍ରଭାବିତ ସ୍କୁଲର ମରାମତି ପାଇଁ ୭ କୋଟି ଟଙ୍କାର ବ୍ୟୟ ଅଟକଳ କର୍ତ୍ତୃପକ୍ଷଙ୍କୁ ଦିଆଯାଇଥିଲା ।
ମରାମତି ପାଇଁ ତିନି କୋଟି ଟଙ୍କା ମିଳିଛି । ବେନିପୁର ଓ ଅନ୍ୟ ସ୍କୁଲ ମରାମତି ପାଇଁ ଅଧିକ ଅର୍ଥ ମଗାଯାଇଛି । ଅର୍ଥ ମିଳିବା ପରେ ସ୍କୁଲ ମରାମତି କାମ ଆରମ୍ଭ ହେବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
